joelniklaus/EU_Wikipedias huggingface dataset:
Draconian

Draconian on ruotsalainen, Säfflesta kotoisin oleva doom metal- ja goottimetalliyhtye. Sen perustivat vuonna 1994 Johan Ericson, Andreas Hindenäs ja Jesper Stolpe nimellä Kerberos. Musiikki oli alkuvaiheessa death metal -tyylistä. Myöhemmin Anders Jacobsson liittyi yhtyeeseen ja nimeksi muutettiin Draconian. Tyyli vaihtui goottivaikutteiseen doom metalliin, jossa Jacobsonin murinalaulun vastapainona on puhdasääninen naislaulaja. Naislaulaja on vaihdellut toimintavuosien aikana ja vuodesta 2012 laulajana on ollut Heike Langhans.

Jäsenet

Nykyiset jäsenet
Johan Ericson – taustalaulu, leadkitara (1994–)
Anders Jacobsson – laulu (1995–)
Jerry Torstensson – rummut, perkussiot (2000–)
Daniel Arvidsson –  rytmikitara (2005–)
Lisa Johansson – laulu (2001-2011, 2022-)
Niklas Nord - basso (2022-)

Entiset jäsenet
Heike Langhans – laulu (2012–2022)
Fredrik Johansson - basso
Daniel Änghede - basso
Andy Hindenäs – kitara (1994–2000)
Jesper Stolpe – basso (1994–2002, 2004–2006)
Susanne Arvidsson – laulu, koskettimet (1995–1997)
Magnus Bergström – kitara (1995–2005)
Thomas Jäger – basso (2002–2004)
Andreas Karlsson – koskettimet, ohjelmointi (1997–2008)

Studiosessiot
Jessica Eriksson – huilu, laulu (Shades of a Lost Moon)
Andreas Haag – koskettimet (Shades of a Lost Moon)
Olof Götlin – viulu (Where Lovers Mourn)
Paul Kuhr – laulu (Turning Season Within)

Diskografia

Albumit
 Where Lovers Mourn (2003)
 Arcane Rain Fell (2005)
 The Burning Halo (2006)
 Turning Season Within (2008)
 A Rose for the Apocalypse (2011)
 Sovran (2015)

Demot
 Shades of a Lost Moon (1995)
 In Glorious Victory (1997)
 The Closed Eyes of Paradise (1999)
 Dark Oceans We Cry (2002)

Minialbumit
 Frozen Features (2000)

Singlet
 No Greater Sorrow (2008)

Lähteet

Aiheesta muualla 
Yhtyeen kotisivu

Ruotsalaiset doom metal -yhtyeet
Ruotsalaiset goottimetalliyhtyeet
Ivan Putilin

Ivan Feodorovitš Putilin (18. maaliskuuta 1909 Pietari, Venäjä – 24. heinäkuuta 1997 Helsinki) oli venäläissyntyinen muusikko, joka tuli Suomessa tunnetuksi kitaristina ja kitaransoiton opettajana. Hän esiintyi myös muutamissa elokuvissa, kuten Aktivistit (1939) ja Kuisma ja Helinä (1932), joissa hän näytteli balalaikkaa soittavaa kasakkaa.

Putilin on opettanut kitaransoiton taidon muun muassa Albert Järviselle.

Kitaran ja balalaikan ohella hän soitti mandoliinia sekä myös kontrabassoa, esimerkiksi Waldemar Kuution yhtyeessä vuodesta 1927 kahvila Arenassa.

Putilin oli Suomen klassisen kitaran uranuurtaja ja Sibelius-Akatemian ensimmäinen klassisen kitaran opettaja.

Lähteet

Suomalaiset kitaristit
Vuonna 1909 syntyneet
Vuonna 1997 kuolleet
Suomen venäläiset
Heartbreak Hotel

Heartbreak Hotel on rockkappale, jonka levytti ensimmäisenä Elvis Presley vuonna 1956. "Heartbreak Hotelista" tuli Presleyn ensimmäinen listaykkönen Yhdysvalloissa ja se oli vuoden 1956 myydyin single. Singlellä soittavat Elvis Presley (laulun lisäksi komppikitara), Bill Black (basso), Scotty Moore (kitara), D.J. Fontana (rummut) ja Floyd Cramer (piano). Levyn B-puolella oli kappale "I was the One".

"Heartbreak Hotel" on yksisäkeistöinen ja siinä on kahdeksantahtisen bluesin sointukulku. Sen tekijöinä olivat alun perin Smilin' Jack Herring and His Swing Billysin steel-kitaristi Thomas Durden ja floridalainen opettaja Mae Boren Axton. Axton hoiti Hank Snown PR-asioita ja Snown managerina toimi myös Presleyn managerina ollut Tom "Eversti" Parker. Presley teki kappaleeseen muutoksia studiossa ja levyn tekijätiedoissa on lisättynä kolmantena Presleyn nimi.

Kappaleen sanoitus kertoo laulajan surusta hänen romanttisen suhteensa päätyttyä. Se käyttää "särkyneen sydämen hotellia" metaforana kuvaamaan laulajan tunnetilaa.

Kappaletta ovat versioineet monet artistit ja yhtyeet, muun muassa Merle Haggard (1977), Willie Nelson ja Leon Russell (1979). The Jacksonsin, Whitney Houstonin ja C. C. Catchin samannimiset kappaleet eivät ole cover-versioita Presleyn singlestä.

Merkittävyys 

Rolling Stone -lehden vuoden 2004 "500 Greatest Songs of All Time" -listalla "Heartbreak Hotel" on sijalla 45, toiseksi parhaana Elvis Presleyn esityksenä "Hound Dogin" jälkeen. Verkkosivusto Acclaimed Music, joka tilastoi musiikkikriitikoiden arvioita kaikkien aikojen kappaleista, sijoittaa kappaleen sijalle 15.

Lähteet 

Elvis Presley
Vuoden 1956 kappaleet
Fenyylietyyliamiini

Fenyylietyyliamiinilla tai fenetyyliamiinilla tarkoitetaan yleensä 2-fenyylietyyliamiinia, joka on biogeeninen aivojen syntetisoima välittäjäaine. 2-Fenyylietyyliamiini muodostuu fenyylialaniini-nimisestä aminohaposta entsymaattisen dekarboksylaation tuloksena. Fenyylietyyliamiinia löytyy useista ruoka-aineista, kuten mm. suklaasta. Fenyylietyyliamiinilla on myös toinen rakenneisomeeri: 1-fenyylietyyliamiini, jolla on kaksi streoisomeeria (R)- ja (S)-1-fenyylietyyliamiini.

Fenyylietyyliamiini on väritön neste, joka muodostaa karbonaattisuoloja hiilidioksidin (CO2) kanssa, kun fenetyyliamiini pääsee kosketuksiin esimerkiksi ilman kanssa. Ruoissa olevan fenyylietyyliamiinin psykoaktiivisista vaikutuksista aivoihin (esimerkiksi suklaan) on keskusteltu, mutta se kuitenkin metabolisoituu nopeasti MAO-B-entsyymin vaikutuksesta.

Fenyylietyyliamiineihin kuuluu suuri joukko psykoaktiivisia kemikaaleja, joista useita käytetään päihteinä. Tunnetuimpia näistä ovat luultavasti amfetamiinit, jotka ovat fenyylietyyliamiinin synteettisiä johdannaisia. 2C-huumeet ovat fenetyyliamiineita.

Katso myös  
 Katekoliamiinit
 Alexander Shulgin
 PiHKAL

Lähteet

Aiheesta muualla 

PubChem: Phenethylamine 
KEGG: Phenethylamine 
ChemBlink: Phenethylamine 

Alkaloidit
Fenetyyliamiinit
Repo! The Genetic Opera soundtrack

Repo! The Genetic Opera Soundtrack on samannimiseen elokuvaan tehty soundtrack, jolla laulavat mm. Alexa Vega, Sarah Brightman, Anthony Stewart Head, Paris Hilton, Terrance Zdunich, Paul Sorvino, Bill Moseley ja Nivek Ogre.

Kappalelista
 “At The Opera Tonight” – Sarah Brightman, Anthony Stewart Head, Paris Hilton, Bill Moseley, Ogre, Paul Sorvino, Alexa Vega, Terrance Zdunich
 “Crucifixus” – Sarah Brightman
 “Things You See In A Graveyard” – Paul Sorvino
 “Infected” – Alexa Vega
 “Legal Assassin” – Anthony Stewart Head
 “Bravi!” – Sarah Brightman, Paris Hilton, Bill Moseley, Ogre, Paul Sorvino
 “21st Century Cure” – Terrance Zdunich
 “Mark It Up” – Paris Hilton, Bill Moseley, Ogre
 “Can't Get It Up If The Girl's Breathing?” – Paris Hilton, Terrance Zdunich
 “Zydrate Anatomy” – Paris Hilton, Alexa Vega, Terrance Zdunich
 “Thankless Job” – Anthony Stewart Head
 “Chase The Morning” – Sarah Brightman, Alexa Vega
 “Night Surgeon” – Anthony Stewart Head, Bill Moseley, Ogre, Paul Sorvino
 “Seventeen” – Alexa Vega
 “Gold” – Paul Sorvino
 “We Started This Op'ra Sh-t” – Bill Moseley, Ogre, Paul Sorvino
 “Needle Through A Bug” – Alexa Vega, Terrance Zdunich
 “Chromaggia” – Sarah Brightman
 “Let The Monster Rise” – Anthony Stewart Head, Alexa Vega
 “I Didn't Know I'd Love You So Much” – Anthony Stewart Head, Alexa Vega
 “Genetic Emancipation” – Alexa Vega
 “Genetic Repo Man” – Terrance Zdunich

Aiheesta muualla
Kuuntele soundtrack
Osta iTunesista

Vuoden 2008 soundtrackit
Virpi Kätkä

Virpi Kätkä (s. 19. joulukuuta 1969 Ylitornio) on suomalainen laulaja. Hän on tullut tunnetuksi sisarensa Katja Kätkän kanssa perustamastaan duosta CatCat, joka edusti Suomea Eurovision laulukilpailussa vuonna 1994.

Kätkä opiskeli musiikkia Jyväskylän yliopistossa, josta valmistui filosofian maisteriksi. Pääaineenaan hänellä oli musiikkitiede.

Virpi Kätkä avioitui laulaja Tauski Peltosen kanssa vuonna 2003. Pari erosi vuonna 2009 mutta päätyi jälleen yhteen vuoden 2010 alkupuolella. He erosivat jälleen vuoden 2011 kesällä.

Vuonna 2010 Kätkä julkaisi ensimmäisen soololevynsä Reloaded. Levy sisältää uusia kappaleita mutta myös CatCatin vanhoja hittejä uusiksi tehtynä.

Lähteet 

CatCat
Suomalaiset iskelmälaulajat
Vuonna 1969 syntyneet
Elävät henkilöt
Jeff Fahey

Jeffrey David ”Jeff” Fahey (s. 29. marraskuuta 1952 Olean, New York, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa The Marshal ja Lost sekä elokuvissa The Exucation Raymond Graham (1985), Psyko 3 (1986), Split Decisions (1988), Valkoinen metsästäjä, musta sydän (1990), Wyatt Earp (1994), Absolute Zero (2006) ja Grindhouse: Planet Terror (2007).

Elämä ja ura 
Fahey on kolmetoistalapsisesta perheestä. Hän on syntyi Oleanissa, New Yorkissa, mutta muutti kymmenenvuotiaana Buffaloon. Siellä hän valmistui Father Baker’s High Schoolista. Valmistumisen jälkeen vuonna 1972 Fahey matkusti maapallon ympäri ja teki matkallaan erilaisia töitä: hän oli kalastajana aluksella ja ambulanssinkuljettajana Saksassa. Hän asui myös Israelissa, jossa hän työskenteli kibbutzissa, ja lyhyen ajan Intiassa. Fahey palasi Buffaloon ja meni Studio Arena Theateriin. Hän muutti Buffalosta New York Cityyn, jossa opiskeli Mira Rostovan opissa näyttelijäksi. Hänen ensimmäinen roolinsa oli elokuvassa Exucation Raymond Graham vuonna 1985.

Yhdysvaltalaiset näyttelijät
Vuonna 1952 syntyneet
Elävät henkilöt
Kaspianrautiainen

Kaspianrautiainen (Prunella ocularis) on vuoristoissa elävä pieni varpuslintu.

Koko ja ulkonäkö 
Linnun pituus on noin 15,5 cm, siipien kärkiväli 22–23 cm ja paino 20–25 g. Kaspianrautiainen muistuttaa suuresti taigarautiaista mutta alapuolella on keltaista vain aivan rinnassa ja silmäkulmajuova on lähinnä valkoinen, ei keltainen. Kurkku on vaalea. Sukupuolet ovat samannäköisiä. Kutsuääni on korkea, rautiaismainen ”ti-ti-ti”.

Esiintyminen 
Kaspianrautiainen elää, nimensä mukaisesti, Kaspianmeren etelä- ja länsipuolella Iranissa, Turkissa ja Kaukasuksella. Euroopan populaation koko on 22 000–66 000 yksilöä. Laji on paikkalintu tai lyhyen matkan muuttaja, joka talvehtii vuoriston alarinteiden jokilaaksojen pensaikoissa.

Elinympäristö 
Kaspianrautiaiset elävät vuoristossa kahden-kolmen kilometrin korkeudella ksvavissa kataja- ym pensaikoissa, sekä lammas- ja vuohilaitumien pensoittuneissa osissa.

Lisääntyminen 
Pesintä tunnetaan puutteellisesti. Kuppimainen pesä on matalalla pensaassa. Vaaleansinisiä munia on tavallisesti kolme tai neljä. Molemmat emot ruokkivat poikasia.

Ravinto 
Kaspianrautiaisen ruokavalio käsittää pienikokoisia siemeniä ja hyönteisiä.

Lähteet 
 Birdguides (kuva)

Viitteet 

Rautiaiset
Kisala

Kisala on Mäntyharjun kunnan liikuntahalli, joka valmistui vuonna 1995. Hallin pääkäyttäjänä toimivat Mäntyharjun Virkistyksen eri urheilujaostot. Halli on aivan kunnan taajaman tuntumassa, katuosoite on Urheilutie 1. Kouvolan suunnasta tulevat löytävät sen kääntymällä taajamamerkin jälkeen toisesta risteyksestä vasemmalla. Muutaman sadan metrin päästä halli tulee vastaan vasemmalla. Lahden ja Mikkelin suunnasta tulevat suunnistavat keskustan kiertoliittymän jälkeen Kouvolan suuntaan ja kääntyvät kolmannesta risteyksestä oikealle.

Kisala on kolmelohkoinen halli, eikä sinne saa täysimittaista salibandykaukaloa. Kaukalo on kooltaan noin 18 x 36 metriä. Pukukoppeja on käytössä kolme.
 
Halli on osa Mäntyharjun urheilualuetta, johon kuuluvat muun muassa jalkapallo/yleisurheikenttä, pesäpallokenttä, jääkiekkokaukalo, tenniskentät, hyppyrimäki sekä kattavat lenkkeilypolut/hiihtoladut.

Lähteet
 

Suomen urheiluhallit
Mäntyharjun rakennukset ja rakennelmat
Resistance 2

Resistance 2 on Insomniac Gamesin kehittämä ja Sony Computer Entertainmentin julkaisema ensimmäisen persoonan ammuntapeli. Peli julkaistiin PlayStation 3:lle vuonna 2008.

Pelissä rotu nimeltä Kimera () hyökkää Yhdysvaltoihin ja Nathan Hale -niminen sotilas joutuu puolustamaan maataan. Peli on jatkoa vuonna 2006 julkaistulle Resistance: Fall of Man -pelille.

Pelissä oli mukana verkossa pelattava moninpeli, jonka palvelimet suljettiin keväällä 2014.

Tarina

Hahmot 
Pelin päähahmo on Yhdysvaltojen SRPA-armeijan sotilas Nathan Hale, johon on tartutettu kimeravirus. Virus tekee hänestä koko ajan yhä enemmän kimeran kaltaisen.

Daedalus on kimeroiden johtaja. Pelin historian mukaan kimerat saapuivat Maahan sen asteroidin mukana, joka aiheutti Tunguskan räjähdyksen.

Juoni 
Halen täytyy puolustaa Yhdysvaltoja kimeroiden hyökkäykseltä. Hänen apunaan on valvojina tunnettu sotilasryhmä, jonka jäsenet ovat myös kimeraviruksen tartuttamia. Pieni sotilasryhmä vie Halen San Franciscon lähellä sijaitsevaan valvojien tukikohtaan. Kaksi vuotta myöhemmin kimeroiden laivue pääsee Yhdysvaltojen rajan yli ja Halen täytyy yhdessä SRPA:n sekä valvojien kanssa estää niiden eteneminen. Halen käsketään sulkea lukuisia kimeroiden hallitsemistorneja, jotta näiden eteneminen kävisi mahdollisimman hankalaksi. Tehtävien lomassa Hale ei ota vastaan hidastinhoitoa, joka estäisi virusta lisääntymästä hänen ruumiissaan. Kun yhtä tornia Islannissa yritetään sulkea, Daedalus surmaa kaksi hänen ryhmänsä jäsentä ja yrittää myös tappaa Halen. Kaksi viikkoa tämän jälkeen virus Halen ruumiissa on ehtinyt levitä liian pitkälle ja hänen pelastamisensa on mahdotonta. Kimeroiden laivue on onnistunut tuhoamaan liki kaikki Yhdysvaltain puolustukset. Ihmisten viimeinen toivo on viedä atomipommi yhteen kimeroiden sotalaivoista, jotta se tuhoaisi räjähtäessään muut kimeroiden laivoista. Atomipommia kuljettava ryhmä tapetaan, mutta Hale onnistuu löytämään pommin ja samalla tuhoamaan Daedaluksen. Nathan Halen ystävä Capelli joutuu ampumaan Halen, kun tämä muuttuu kimeraksi.

Äänirooleissa

Alkuperäiset

Suomenkieliset

Aiheesta muualla 
 

1950-luvulle sijoittuvat videopelit
Vuoden 2008 videopelit
Ensimmäisen persoonan ammuntapelit
Scifipelit
Post-apocalypse-pelit
PlayStation 3 -pelit
Antiikkiesine

Antiikkiesine on vanha esine, kuten huonekalu, kirja, raha, maalaus yms. Niitä myydään antiikkiliikkeissä ja huutokaupoissa. Antiikkiesineet ovat yleensä jaoteltu tyylisuuntien ja aikakausien mukaan. Ne voivat olla arvokkaita.

Suomessa antiikkiesineiksi lasketaan yli 100 vuotta vanhat esineet.

Lähteet

Kirjallisuutta

Katso myös 

 Vintage
 Retro

Aiheesta muualla 

Taidekauppa ja taidekeräily
Harrastukset
Starship Troopers 3

Starship Troopers 3 (Starship Troopers 3: Marauder) on vuonna 2008 tehty elokuva. Elokuva on jatkoa elokuville Starship Troopers – universumin sotilaat ja Starship Troopers 2 -elokuville. Elokuva kestää 105 minuuttia. Elokuvan pääosissa nähdään Casper Van Dien, Jolene Blalock, Stephan Hogan ja Boris Kodjoe.

Juoni 

Eversti Johnny Rico (Casper Van Dien) viruu kuolemansellissä odottaen tuomionsa täytäntöönpanoa, kun hänet revitään pelastusoperaation johtajaksi kaukaiselle OM-1-planeetalle. Jo pitkään kestänyt epätoivoinen taistelu niin tuttuja kuin tuntemattomia ötököitä vastaan näyttää vihdoin kääntyvän ihmiskunnan voitoksi, kun Rico joukkoineen saa käyttöönsä Federaation uuden Marauder-aseteknologian.

Samanaikaisesti Kapteeni Lola Beckin (Jolene Blalock) johtamalle pelastettavien ryhmälle alkaa kuitenkin valjeta, että jokin planeetta OM-1:llä on pahasti vialla. Ötököillä on nimittäin salainen ase, joka mahdollistaa koko ihmiskunnan tuhoamisen.

Katso myös 
 Starship Troopers 2
 Starship Troopers - universumin sotilaat

Lähteet 
Discshop.fi

Vuoden 2008 yhdysvaltalaiset elokuvat
Starship Troopers -elokuvat
Suoraan videolle julkaistut elokuvat
Live At The Queen Elizabeth Hall

Live At The Queen Elizabeth Hall on Robert Calvertin livealbumi, joka on nauhoitettu Lontoon Queen Elizabeth Hallissa 1. lokakuuta 1986.

Kappaleet 

Evil Rock 
Catch a Falling Starfighter 
Gremlins 
Aerospace Age Inferno 
Test Tube Conceived 
Working Down a Diamond Mine 
All the Machines are Quiet 
Work Song 
Telekinesis 
Acid Rain 
Lord of the Hornets

kaikki kappaleet Robert Calvert

Muusikot 

Robert Calvert: laulu, rumpukone
Steve Pond: kitara, taustalaulu
Fred Reeves: basso, kosketinsoittimet
Mary Cason: syntetisaattori

Vuoden 1989 konserttitallenteet
Robert Calvertin albumit
Jaws of Death


Jaws of Death on Primal Fearin toinen studioalbumi, joka julkaistiin 28. kesäkuuta 1999.

Kappaleet

Kokoonpano 
 Ralf Scheepers – laulu
 Tom Naumann – kitara
 Stefan Leibing – kitara
 Mat Sinner – basso
 Klaus Sperling – rummut

Arvostelut 
 AllMusic:

Lähteet 

Primal Fearin albumit
Vuoden 1999 albumit
Rehearsals 1987: Radio Egypt

Rehearsals 1987: Radio Egypt on arkistojulkaisu Robert Calvertin ja hänen yhtyeensä harjoituksista syyskuulta 1987. Julkaisu kuuluu Voiceprint-yhtiön Calvert-live-sarjaan, jota on kritisoitu huonosta äänenlaadusta.

Kappaleet 

Working Down A Diamond Mine
Quark Strangeness And Charm (Calvert/Brock)
Radio Egypt
(Only) The Dead Dreams Of The Cold War Kid
Why Can't The World Be Run By Machines
Standing On The Picket Line
All The Machines Are Quiet
Spirit Of The Age (Calvert/Brock)
Acid Rain/Ship Of Fools/The Right Stuff
Catch A Falling Starfighter/Song Of The Gremlin/The Aerospaceage Inferno (Calvert/Brown/Wagner)
Ejection/Silver Machine/Blues (Calvert/Brock)

kaikki kappaleet Robert Calvert ellei toisin mainita

Vuoden 2006 konserttitallenteet
Robert Calvertin albumit
Keihäsakaasia

Keihäsakaasia (Acacia aneura) on akasioiden sukuun kuuluva pensas tai pieni puu, joka esiintyy Australian kuivassa sisämaassa.

Ulkonäkö 
Keihäsakaasia on pensasmainen tai puumainen noin 10 metriä korkeaksi kasvava kasvi. Oksat alkavat noin metrin korkeudesta ja runko on 20–30 senttimetriä halkaisijaltaan. Keihäsakaasia on pitkäikäinen kasvi ja se saattaa kasvaa noin metrin kymmenessä vuodessa, mutta kuivuuden takia kasvu saattaa pysähtyä kokonaan. Täyteen mittaansa kasvaneet yksilöt ovatkin yleensä yli 100-vuotiaita.

Lajilla ei ole ollenkaan kasvitieteellisestä näkökulmasta lehtiä, joita korvaa ruskeanvihreät lehdykät tai lehtiruodit. Lehdet ovat kooltaan ja muodoltaan melko vaihtelevia. Keihäsakaasia kukkii yleensä kolme tai neljä kertaa vuodessa. Eniten kukkia kehittyy normaalisti keväällä tai kesän sateiden jälkeen. Kirkkaankeltaiset kukat ovat 15–30 millimetriä pitkiä. Kukista kehittyy myöhemmin ruskeita hedelmiä.

Levinneisyys ja elinympäristö 
Keihäsakaasiaa esiintyy Australian kuivilla ja puolikuivilla alueilla. Päälevinneisyysalue käsittää Australian keskiset ja eteläiset osat Länsi-Australian rannikolta Queenslandin läntiseen osaan ja Uuteen Etelä-Walesiin.

Keskimäärin keihäsakaasian kasvupaikoilla sataa 200–250 millimetriä vettä vuodessa. Kasvin suurimmat esiintyvät ovat tulva- ja eroosiotasangoilla sekä laajoissa laaksoissa. Kukkuloiden rinteillä sitä kasvaa vain hajanaisesti. Hiekkaharjuilla keihäsakaasiaa saattaa kasvaa dyynien välisissä notkelmissa. Maaperä on usein punamaata ja hiekkaa tai hiekkaista savimaata.

Lähteet

Aiheesta muualla 
ITIS: Acacia aneura 
United States Department of Agriculture (USDA): Acacia aneura 

Akaasiat
Antiikin taruja I: Aikojen alussa

Aikojen alussa on Arto Kivimäen toimittama, monenikäisille lukijoille suunnattu teos antiikin Kreikan ja Rooman jumaltaruista. Kirjassa kerrotaan myytit maailman synnystä, titaanien taistelusta, Pandoran lippaasta ja vedenpaisumuksesta. Teos on kolmiosaisen Antiikin taruja -sarjan ensimmäinen osa. Sarjassa käydään läpi kreikkalais-roomalaisen antiikin keskeiset tarut Troijan sotaan ja Rooman perustamiseen saakka. Kertomusten perusrunkona on Ovidiuksen teos Muodonmuutoksia.

Lähteet

Aiheesta muualla 

 Kustantamon sivu 
 Heidi Lakkala: Myytti katsoo peiliin. Lapin kansa 13.5.2008.
 Sirpa Ylönen: Antiikin tarut koko perheen versioina. Warkauden lehti 8.9.2008.
 Mikko Nortela: Mystiikasta riisuttu myyttikokoelma. Karjalainen 2.9.2008.
 Pekka Tuomikoski: Zeus tulee katumapäälle. Keskipohjanmaa.

Vuoden 2008 kirjat
Suomalaiset tietokirjat
Markku Lappalainen

Markku Lappalainen (s. 1955) on suomalainen kirjailija ja toimittaja, syksystä 2008 Journalistin päätoimittaja Johanna Korhosen jälkeen.

Lappalainen on toiminut Turun Sanomien toimittajana ja ollut freelance-toimittaja vuodesta 1999. Hän on erikoistunut luontoasioiden käsittelyyn. Hänen lepakoista kertova teoksensa Lepakot (Tammi 2001) oli Tieto-Finlandia-ehdokas ja on valittu vuoden luontokirjaksi. Hän on kirjoittanut useita luontoaiheisia teoksia, muun muassa yhteistyössä valokuvaaja Hannu Hautalan kanssa.

Lähteet
Markku Lappalainen Johanna Korhosen seuraajaksi Journalisti-lehdessä
WWF:n raati valitsi: Vuoden Luontokirja 2002 on Lepakot – salaperäiset nahkasiivet 

Suomalaiset päätoimittajat
Suomalaiset tietokirjailijat
Vuonna 1955 syntyneet
Elävät henkilöt
NBA-kausi 2000–2001

NBA-kausi 2000–2001 oli NBA-liigan 55. kausi. Runkosarja käynnistyi 31. lokakuuta 2000 ja päättyi 18. huhtikuuta 2001. Pudotuspelit päättyivät 15. kesäkuuta 2001 Los Angeles Lakersin uusittua mestaruutensa kukistettuaan Philadelphia 76ersin finaaleissa otteluvoitoin 4–1.

Tapahtumia

 Suomen Hanno Möttölä pelasi NBA-tulokaskautensa Atlanta Hawksissa ollen näin historian ensimmäinen NBA:ssa pelannut suomalainen.
 Tähdistöottelu pelattiin Washingtonissa. Idän joukkue voitti 111–110 ja Philadelphian Allen Iverson palkittiin ottelun parhaana pelaajana.
 Grizzlies pelasi viimeisen kautensa Vancouverissa ja muutti kauden päätyttyä Memphisiin.
 Boston Celticsin valmentaja ja presidentti Rick Pitino erosi tehtävistään kolmen huonosti sujuneen kauden jälkeen.
 Houston Rockets saavutti korkeimman voittoprosentin (54,9%), jolla on jääty pudotuspelien ulkopuolelle. Golden State Warriors rikkoi tämän ennätyksen kaudella 2007–2008.
 Vain 56 runkosarjavoiton jälkeen Los Angeles Lakers voitti toisen peräkkäisen mestaruutensa voittamalla pudotuspeleissä 15 ottelua ja häviten vain yhden. Tämä on NBA:n historian korkein voittoprosentti pudotuspeleissä.

Runkosarja

V=voitot, H=häviöt, V%=voittoprosentti, *=divisioonansa voittaja

Pelaajatilastot

Pudotuspelit

Palkitut pelaajat

 Arvokkain pelaaja (MVP): Allen Iverson, Philadelphia 76ers
 Vuoden tulokas: Mike Miller, Orlando Magic
 Vuoden puolustuspelaaja: Dikembe Mutombo, Philadelphia/Atlanta
 Paras kuudes pelaaja: Aaron McKie, Philadelphia 76ers
 Kehittynein pelaaja: Tracy McGrady, Orlando Magic
 Vuoden valmentaja: Larry Brown, Philadelphia 76ers
 Finaalien MVP: Shaquille O'Neal, Los Angeles Lakers

NBA-kaudet
Vuoden 2000 koripallo
Vuoden 2001 koripallo
Peter Pelach

Peter Pelach (s. 22. heinäkuuta 1974 Liptovský Mikuláš) on slovakialainen riistamaaliampuja ja nuorten maailmanmestari.

Pelach voitti Milanossa 1994 MM-kilpailuissa henkilökohtaisen kullan, kaksi joukkuekultaa ja kaksi joukkuepronssia poikien sarjassa. Miesten sarjassa hän on saavuttanut MM-kilpailuissa kaksi hopeaa ja viisi pronssia.

Lähteet

Slovakialaiset ampujat
Vuonna 1974 syntyneet
Elävät henkilöt
Eemil Vekara

Emil Henrik (Eemil Heikki) Vekara (sukunimi vuoteen 1906 Krook; 12. marraskuuta 1874 Karstula – 16. helmikuuta 1933 Helsinki) oli suomalainen agronomi, asutustarkastaja ja Nuorsuomalaisen Puolueen kansanedustaja.

Vekaran vanhemmat olivat talollinen Heikki Krook ja Maria Gustava Oppman. Hän pääsi ylioppilaaksi 1894 ja valmistui agronomiksi 1897. Vekara hoiti aluksi kotitilaansa Karstulassa 1897–1901 ja toimi sitten Tuorlan maanviljelyskoulun opettajana ja koulutilan kirjanpitäjänä Salossa 1901–1903 sekä Kemin piirin lääninagronomin viransijaisena 1903–1904 ja apulaisagronomina Kemissä 1905–1910. Vekara oli maanviljelijänä Karstulassa 1907–1916 ja hän toimi samalla Karstulan hoitoalueen metsäkasöörinä 1909–1917. Hän oli sen jälkeen Keski-Suomen maanviljelysseuran vt. sihteerinä ja maatalous- ja karjanhoitokonsulenttina 1917–1919, Jyväskylän piirin asutustarkastajana 1919–1929 ja viimeksi Keski-Suomen maanviljelysseuran vt. sihteerinä ja maatalouskonsulenttina 1929–1930. 

Vekara oli kansanedustajana 1917–1919 edustaen Vaasan läänin itäistä vaalipiiriä. Hän oli myös Karstulan kunnallislautakunnan esimiehenä, toimi Valion tilintarkastajana ja kuului Keski-Suomen maanviljelysseuran johtokuntaan.

Eemil Vekara oli naimisissa vuodesta 1901 Maria Olivia Pietilän kanssa.

Lähteet 
 

Kansanedustajat
Nuorsuomalaiset poliitikot
Vaasan läänin itäinen vaalipiiri
Vuonna 1874 syntyneet
Vuonna 1933 kuolleet
The Age of Nero


The Age of Nero on norjalaisen black metal -yhtye Satyriconin seitsemäs albumi. Se julkaistiin 3. marraskuuta 2008 levymerkillä Roadrunner Records.

Kappaleet

Standardipainos

Rajoitetun painoksen bonuslevy

Kokoonpano 
 Satyr – kitara, basso, kosketinsoittimet, laulu
 Frost – rummut

Arvostelut 
 About.com: 
 Allmusic: 
 Blabbermouth: 8/10
 Imperiumi.net: 
 PopMatters:

Lähteet

Aiheesta muualla 
 Albumi battlegrim.net-sivustolla 

Satyriconin albumit
Vuoden 2008 albumit
Sergio Busquets

Sergio Busquets Burgos (s. 16. heinäkuuta 1988 Sabadell, Katalonia, Espanja) on espanjalainen jalkapalloilija. Hän edustaa Espanjan Primera Divisiónin Barcelonaa ja on pelipaikaltaan keskikenttäpelaaja. Hän on Barcelonan entisen maalivahdin Carles Busquetsin poika.

Busquetsin etunimi esiintyy tiedotusvälineissä sekä espanjankielisessä muodossa Sergio että katalaaninkielisessä muodossa Sergi. Pelipaidassaan hän käyttää nimeä Sergio.

Ura 

Busquets siirtyi Barcelonan junioreihin kesällä 2005 pelattuaan aikaisemmin Jabacissa. Kaudella 2007–2008 hän nousi seuran kakkosjoukkueeseen, jota valmensi Josep Guardiola. Aluksi vähälle peliajalle jäänyt Busquets onnistui vakiinnuttamaan paikkansa ja pelasi lopulta 23 ottelussa joukkueen noustessa Tercera Divisiónista Segunda División B:hen. Ensiesiintymisensä Barcelonan edustusjoukkueessa hän teki jo 5. kesäkuuta 2007 Katalonian cupin loppuottelussa Espanyolia vastaan.

Guardiolan siirryttyä Barcelonan edustusjoukkueen valmentajaksi kaudeksi 2008–2009 myös Busquets nousi joukkueen kokoonpanoon vakituisesti. 13. syyskuuta 2008 hän pelasi ensimmäisen Primera Divisiónin ottelunsa; täydet 90 minuuttia kotikentällä Racingia vastaan pelatussa 1–1-tasapelissä. Ensimmäisen maalinsa Busquets teki Mestarien liigan vierasottelussa Baselia vastaan 22. lokakuuta 2008. Joulukuussa 2008 Busquets teki Barcelonan kanssa vuoteen 2013 ulottuvan jatkosopimuksen.

Onnistuneesti alkaneen pääsarjauran myötä Busquets sai kutsun myös Espanjan maajoukkueeseen. Ensiesiintymisensä maajoukkueessa hän teki 1. huhtikuuta 2009 MM-karsintaottelussa Turkkia vastaan. Aikaisemmin hän on pelannut alle 21-vuotiaiden joukkueessa.

Busquets solmi Barcelonan kanssa jatkosopimuksen 18. heinäkuuta 2013, joka pitää hänet seurassa kaudelle 2017/18 asti. Hänet voidaan ostaa ulos sopimuksesta 150 miljoonalla eurolla.

Busquets voitti maailmanmestaruuden Espanjan joukkueessa Etelä-Afrikan MM-kilpailuissa sekä Euroopan mestaruuden Puolan ja Ukrainan EM-kilpailussa 2012. Hän oli mukana Espanjan joukkueessa myös Brasilian MM-kilpailuissa 2014, Ranskan EM-kilpailuissa 2016 ja Venäjän MM-kilpailuissa 2018.

Lähteet

Aiheesta muualla 

 Busquets FC Barcelonan sivustolla 

 

Espanjalaiset jalkapalloilijat
Katalonialaiset jalkapalloilijat
Jalkapallon maailmanmestarit
Vuonna 1988 syntyneet
Elävät henkilöt
Jalkapallon Euroopan mestarit
Herbert Douglas

Herbert Douglas (s. 9. maaliskuuta 1922) on entinen yhdysvaltalainen pituushyppääjä ja olympiamitalisti.

Douglas saavutti pituushypyssä olympiapronssia Lontoossa 1948 tuloksella 754 cm.

Lähteet

 
 

Yhdysvaltalaiset pituushyppääjät
Yhdysvaltalaiset olympiamitalistit
Yli satavuotiaiksi eläneet yhdysvaltalaiset
Vuonna 1922 syntyneet
Elävät henkilöt
Olga Lepešinskaja

Olga Vasiljevna Lepešinskaja (; 28. syyskuuta 1916 Kiova – 20. joulukuuta 2008 Moskova) oli balettitanssija. Hän tuli tunnetuksi pitkäaikaisesta työskentelystään Bolšoi-teatterissa, mutta oli tähtenä myös Kirov-teatterissa (Mariinski) ja esiintyi ahkerasti Neuvostoliiton ulkopuolellakin. Hän oli nelinkertainen Stalin-palkinnon saaja ja Neuvostoliiton kansantaiteilija.

Lähteet 

Venäläiset balettitanssijat
Vuonna 1916 syntyneet
Vuonna 2008 kuolleet
Antti Junkkari

Antti Junkkari (9. elokuuta 1886 Räisälä - 25. huhtikuuta 1970) oli suomalainen jääkärikapteeni. Hänen vanhempansa olivat maanviljelijä Tuomas Junkkari ja Anna Javanainen. Hänet vihittiin avioliittoon vuonna 1918 Laina Katri Läheniemen kanssa.

Opinnot
Junkkari kävi kansakoulun ja Haminan taistelukoulun vuonna 1918.

Jääkärikausi
Junkkari työskenteli maanviljelijänä Räisälässä ennen liittymistään vapaaehtoisena Saksassa sotilaskoulutusta antavaan jääkäripataljoona 27:n 3. komppaniaan 17. joulukuuta 1915, josta hänet siirrettiin 9. heinäkuuta 1917 alkaen pataljoonan 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella.

Suomen sisällissota
Junkkari saapui takaisin Suomeen (Vaasaan) vänrikiksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin joukkueenjohtajaksi 4. Jääkärirykmentin 8. jääkäripataljoonan konekiväärikomppaniaan ja otti osaa sisällissodan taisteluihin Raudussa ja itärajalla.

Sisällissodan jälkeinen aika
Junkkari palveli sisällissodan jälkeen joukkueenjohtajana 4. Jääkärirykmentistä muodostetussa Jääkäripataljoona n:o 4:ssä, joka tunnettiin myöhemmin ensin nimellä Jääkäripataljoona n:o 2 ja myöhemmin Pohjolan jääkäripataljoona. Armeijasta hän erosi 16. lokakuuta 1918 ja siirtyi sen jälkeen viljelemään maata Räisälään.

Talvi- ja jatkosota
Junkkari osallistui talvisotaan 5. Kuormastokomppanian päällikkönä ja osallistui sotatoimiin Karjalankannaksella. Jatkosodan puhjettua hänet komennettiin 38. Polttoaineosaston päälliköksi, josta hänet siirrettiin myöhemmin Käkisalmen ilmasuojelu-alueen 1006. Ilmasuojelukomppanian päälliköksi, mistä hänet siirrettiin vuonna 1942 edelleen päälliköksi 1721. Ilmasuojelukomppaniaan. Ilmasuojelu tehtävistä hänet kotiutettiin vielä vuonna 1942, mutta joutui muuttamaan evakkona sotien jälkeen Lohjalle sieltä hankkimalleen tilalle. Hänet haudattiin Lohjalle.

Lähteet
 Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9.

Viitteet

Jääkärit
Vuonna 1886 syntyneet
Vuonna 1970 kuolleet
Ludwig Reichenbach

Heinrich Gottlieb Ludwig Reichenbach (8. tammikuuta 1793 Leipzig–17. maaliskuuta 1879 Dresden) oli saksalainen kasvi- ja lintutieteilijä.

Ludwig Reichenbachin isä oli Johann Friedrich Jakob Reichenbach, joka julkaisi ensimmäisen Kreikka-Saksa sanakirjan vuonna 1818. Ludwig opiskeli lääketiedettä ja luonnontieteitä Leipzigin yliopistossa vuodesta 1810 lähtien. Hän valmistui lehtoriksi 1818. Vuonna 1820 hänet valittiin Dresdenin luonnonhistoriallisen museon johtajaksi ja Dresdenin Kirurgis-Lääketieteellisen akatemian professoriksi. Edellisessä virassa hän toimi vuoteen 1872 asti ja jälkimmäisestä virasta hän luopui vuonna 1862. Hän oli perustamassa Dresdenin kasvitieteellistä puutarhaa ja eläintarhaa.

Dresdenin museon eläintieteellinen aineisto paloi lähes täysin vuonna 1849, mutta Reichenbach onnistui palauttamaan sen entiselleen vain muutamassa vuodessa. Kokoelma on perustana sille, mitä museo on nykyisin.

Reichenbach oli tuottelias kirjoittaja. Hänen kirjojaan ovat muun muassa 10-osainen Iconographia Botanica seu Plantae criticae (1823-32) ja Handbuch der speciellen Ornithologie (1851-1854).

Reichenbach kuvaili ja nimesi suuren määrän sekä kasveja että lintuja, kuten prinssikalastajan (Actenoides princeps) ja töyhtönapsijoiden suvun Anairetes. Hänen kunniakseen on nimetty keltaperämedestäjä (Anabathmis reichenbachii).

Reichenbachin nimeämien kasvien tieteellisen nimen perässä käytetään auktorilyhennettä Rchb..

Lähteet 

Saksalaiset ornitologit
Saksalaiset kasvitieteilijät
Vuonna 1793 syntyneet
Vuonna 1879 kuolleet
Taneli Tenhunen

Taneli Tenhunen (4. marraskuuta 1985 Kiuruvesi) on kiuruvetinen pyörätuolitenniksen pelaaja. Tenhunen selviytyi ensimmäisissä paralympiakisoissaan Pekingissä 2008 toiselle kierrokselle eli 32 parhaan joukkoon . Joulukuussa 2007 Tenhunen voitti arvostetun ammattilaisturnauksen Prahassa .

Lähteet

Aiheesta muualla
www.tanelitenhunen.com

Suomalaiset vammaisurheilijat
Vuonna 1985 syntyneet
Elävät henkilöt
Sibelius (sävellysohjelma)

Sibelius on englantilaislähtöinen, kaupallinen nuotinnosohjelma Microsoft Windows, Mac OS, OS X, ja RISC OS -käyttöjärjestelmille. Sitä käyttävät säveltäjät, sovittajat, esiintyjät, musiikin kustantajat, opettajat ja oppilaat nuotinkirjoitukseen. Ohjelmaa käytetään erityisesti musiikinlajeissa, joissa esittäminen tapahtuu pääsääntöisesti nuoteista.
Ohjelma kuuluu nykyisin Avid Technologyn tuoteperheeseen. Tärkein Sibelius-ohjelman kilpailija on Finale. Sibeliusta voi laajentaa myös erilaisilla soundikirjastoilla, jolloin partituurin saa soimaan halutuilla instrumenteilla realistisin soitinäänin.

Sibeliuksesta on tullut yksi suosituimmista nuotinnosohjelmista, jolla on "satojatuhansia käyttäjiä sadoissa maissa".
Ohjelmasta on englanninkielisen version lisäksi muun muassa saksan-, espanjan-, ranskan- ja japaninkieliset versiot. 
Saatavilla on myös ohjelman "Lite"-versioita, joissa on vähemmän ominaisuuksia alhaisempaan hintaan.

Kokonaisuudessaan assembly-ohjelmointikielellä kirjoitettu ohjelma toimi alun perin ainoastaan Acorn-tietokoneiden RISC-prosessorilla, mutta ohjelman käyttöliittymän mukauttaminen PC- ja Mac-ympäristöihin 1990-luvun lopulla laajensi sen käyttäjäkuntaa ratkaisevasti.

Käyttäjiä 
Sibelius-ohjelmaa käyttävät ammattilaiset ja harrastelijat säveltämisessä, sovituksessa ja nuottien puhtaaksikirjoituksessa ja lisäksi se on laajalti käytetty opetusvälineenä.  Tunnetuista musiikin vaikuttajista Sibeliuksen käyttäjiä ovat muun muassa Esa-Pekka Salonen, Andy Summers, Steve Reich, Michael Tilson Thomas, Jamie Cullum, Howard Goodall, Nick Proch, Harry Gregson-Williams, Lalo Schifrin, Adam Neely ja Alf Clausen sekä Iiro Rantala.

Nimi 
Sekä ohjelmiston että Sibelius Software -yhtiön nimi viittaa suomalaiseen säveltäjään Jean Sibeliukseen. Ohjelman kehittivät englantilaiset kaksosveljekset Jonathan ja Ben Finn, jotka ovat kertoneet nimen syyksi sen, että Sibelius oli molempien suosikkisäveltäjä, ja kiistäneet, että heidän sukunimellään (Finn, ”suomalainen”) olisi ollut tekemistä ohjelman nimeämisen kanssa.

Alkuperäinen Acorn-ohjelmistoversio oli nimeltään Sibelius 7, mutta 7 ei ollut sen versionumero, vaan viittaus Sibeliuksen 7. sinfoniaan. Windows- ja Macintosh-versioissa yhtiö luopui numerosta ja alkoi käyttää tavanomaisia versionumeroita. Nykyinen ohjelmistoversio on 7.5.

Katso myös
MuseScore

Lähteet

Aiheesta muualla
Sibelius Software Ltd

Avid
Musiikkiohjelmistot
Mac OS -ohjelmat
Windows-ohjelmat
Vähäjoki (Rusko)

Vähäjoki on Ruskolla sijaitseva Ruskonjoen sivujoki, joka laskee Turun Moision kaupunginosan ja Turun lentoaseman suunnalta Ruskon kirkonkylän läpi Ruskonjokeen.

Vähäjoen myllypatoon rakennettiin luonnonmukainen kalatie syksyllä 2008. Myllypadon alapuolelle on perustettu myös maatalouden vesiensuojelua edistäviä kosteikkoja. 

Vähäjoen mylly on ollut turbiinimylly. Myllyrakennus ja siihen johtava betoninen vesiputki ovat paikallaan, mutta mylly ei ole ollut käytössä pitkään aikaan ja rakennus on pahoin ränsistynyt. Pato on korjattu 1994.

Aiheesta muualla
 Kuva Vähäjoen kalatiestä
 Kuva Vähäjoen myllystä

Suomen joet
Turun luonto
Rusko
Raisionjoen vesistö
Lucky Louie

Lucky Louie on amerikkalainen sitcom-televisiosarja, joka ensiesitettiin HBO-kanavalla vuonna 2006. Suomessa sarjaa esittää YLE TV1.

Tilannekomediat
Yhdysvaltalaiset televisiosarjat
Unissapuhuminen

Unissapuhuminen on unen aikana tapahtuvaa puhumista. Sitä tapahtuu yleensä NREM-unen aikana. Ihminen ei välttämättä itse ole tietoinen unessa puhumisestaan, mutta vieressä nukkuva voi herätä tähän puhumiseen. Puhuminen voi olla epäselvää mongerrusta tai selkeämpää puhumista. Puheen aihe saattaa liittyä edellisen päivän tapahtumiin.
Joskus unissapuhuja voi avata silmänsäkin ja puhua jollekin huoneessa hereillä olevalle mutta ei itse huomaa sitä.
Puheesta voi erottaa sanoja ja lauseita, joskus jopa pitkiäkin monologeja, vaikka se voi yhtä hyvin olla vain epäselvää mongerrusta ja muminaa. Muminan äärimuoto on unenaikainen korina ja vaikerrus eli katatrenia.

Unissa puhuminen ei ole vakavaa, vaikka voikin olla kiusallinen ja härnäävä vaiva puhujan, kuten myös kanssanukkujan, kannalta. Joskus unissapuhuja voi vastata kysymyksiin, mutta nukkujan nähdessä kuitenkin koko ajan unta ovat tarinat useimmiten läpikotaisin puutaheinää, vaikka ne saattavat saada viitteitä päivän tapahtumista.

Unihäiriöt
Santech Micro Group Finland

Santech Micro Group Finland Oy (lyhyesti SMG Finland) oli osa pohjoismaiden suurinta tietotekniikan tukkuria. Yrityksen juuret olivat vuonna 1976 perustetussa Amertronics Oy:ssä 
.

Santech Micro Group Finland Oy perustettiin yhdysvaltalaisen Arrow:n myytyä pohjoismaiset liiketoimintonsa ("Microtronica") Santech Micro Groupille kesällä 2003 ja Amertronicsin fuusioiduttua yritykseen lokakuussa 2003. Yritys oli Suomessa merkittävä tukkuri erityisesti pc-komponenteissa, tärkeimpinä päämiehinä AMD, Apacer, Asus, Canon, Intel, LG, Logitech, Transcend ja Zalman. Santech Micro Group työllisti Suomessa vuonna 2005 23 henkilöä ja yrityksen liikevaihto oli hieman yli 33 miljoonaa euroa.

Yrityksen toiminta ajettiin alas tanskalaispohjaisen konsernin tultua sulautetuksi tamperelaiseen GNT:hen vuoden 2006 keväällä. GNT:n osake-enemmistö myytiin samana vuonna edelleen ALSO Groupille Sveitsiin. SMG Finland oli viimeinen laajan tuotevalikoiman omaava tietotekniikan tukkuri, jolla oli varasto pääkaupunkiseudulla.

Lähteet

Suomalaiset yritykset
Juho Erkki Antila

Juho Erkki (J. E.) Antila (1. tammikuuta 1856 Kurikka – 10. maaliskuuta 1920 Helsinki) oli suomalaisen puolueen sekä kokoomuksen kansanedustajana toiminut suomalainen maanviljelijä, kunnallisneuvos ja osuustoimintamies.

Poliittinen ura 
Antila oli  säätyvaltiopäivillä 1905–1906 talonpoikaissäädyssä Ilmajoen tuomiokunnan edustaja. Hän oli myöhemmin kansanedustajana 1907–1910 ja 1917–1919 edustaen Vaasan läänin eteläistä vaalipiiriä. Antila edusti kansanedustajana suomalaista puoluetta ja sen jälkeen kokoomusta sen perustamisesta alkaen. Eduskunnassa 9. lokakuuta 1918 järjestetyssä Suomen kuninkaanvaalissa Antila sai kyseenalaisen kunnian esittää Hessenin prinssi Friedrich Karlia Suomen kuninkaaksi, sillä symbolisista syistä esityksen haluttiin tulevan talonpoikaiston edustajalta.

Antila toimi Ilmajoen kuntakokouksen ja kunnallislautakunnan puheenjohtajana ja hän oli myös kunnanvaltuuston jäsenenä. Antila oli Valion hallintoneuvoston puheenjohtaja, Etelä-Pohjanmaan maanviljelysseuran varapuheenjohtaja sekä Pellervo-seuran johtokunnan, Osuuskassojen keskuslainarahaston hallintoneuvoston ja Hankkijan hallintoneuvoston jäsen.

Yksityiselämä 
Antilan vanhemmat olivat talollinen Jaakko Ala-Antila ja Maria Laulaja. Hän toimi Ilmajoen Yläpäässä (nyk. Koskenkorva) sijainneen Havuselan sotilasvirkatalon vuokraajana 1883–1920 ja oli myös osuuskassan hoitaja. Virkatalon vuokraoikeiden hän osti kirjailija Gustaf von Numersilta. Antila sai kunnallisneuvoksen arvon 1919.

Antila oli naimisissa vuodesta 1879 Maria Margaretha Vuorenmaan kanssa. Myös heidän poikansa, Yrjö Antila, oli kokoomuslainen kansanedustaja.

Lähteet

Viitteet 

Suomen suuriruhtinaskunnan talonpoikaissäädyn valtiopäivämiehet
Kansanedustajat
Kansallisen Kokoomuksen poliitikot
Suomalaisen puolueen poliitikot
Ilmajoen kunnanvaltuutetut
Vaasan läänin eteläinen vaalipiiri
Suomalaiset osuustoimintaliikkeen vaikuttajat
Vuonna 1856 syntyneet
Vuonna 1920 kuolleet
Reinin liitto (1806)

Reinin liitto (, ) oli vuosina 1806–1813 voimassa ollut yhteistoimintasopimus, johon vähitellen yhtyivät lähes kaikki Saksan valtiot. Liiton perusti 16 etelä- ja länsisaksalaista ruhtinasta 12. heinäkuuta 1806 Pariisissa. Liiton suojelijana toimi Napoleon I. Tärkeimmät liittoon kuuluneet valtiot olivat Baden, Baijeri, Hessen-Darmstadt, Nassau ja Württemberg.

Liitto julisti eroavansa Pyhästä saksalais-roomalaisesta keisarikunnasta ja aikovansa hoitaa asiansa itsenäisesti. Periaatteessa liitto oli täysivaltaisten valtioiden liitto, jota johti ruhtinaspriimas Karl von Dalberg (1744–1817), ja jonka asioista sovittiin Frankfurt am Mainissa toimineilla liittopäivillä. Tosiasiassa liiton asioista määräsi Napoleon ja liitto hajosikin hänen kärsiessään ratkaisevan tappion vuonna 1813.

Jäsenvaltiot

Kuningaskunnat

Ruhtinaskunnat

Lähteet 
 Otavan iso tietosanakirja. Otava, 1964.
 Uusi tietosanakirja. Tietosanakirja oy, 1964

Saksan historia
Saksan entiset valtiot ja valtiomuodostelmat
Frankfurt am Mainin historia
Vlkolínec

Vlkolínec on kylä Ružomberokin kaupungissa Slovakiassa. Kylä on perustettu 1300-luvulla, ja se liitettiin Ružomberokiin vuonna 1882 tämän kasvaessa. Nykyisin kylässä asuu 35 asukasta (2005).

Kylä liitettiin UNESCOn maailmanperintöluetteloon vuonna 1993, sillä se edustaa hyvin säilyneenä vanhaa Pohjois-Karpaattien alueen arkkitehtuuria. Kylässä on jäljellä mm. vanha 1700-luvun puinen kellotapuli.

Unescon maailmanperintökohteet Slovakiassa
Slovakian kylät
Žilinan alue
Max von Bonsdorff

Max Oskar von Bonsdorff (23. elokuuta 1882 Turku − 12. helmikuuta 1967 Porvoo) oli Porvoon hiippakunnan ensimmäinen piispa.

Max von Bonsdorff toimi uskonnon opettajana Viipurin ja Turun oppikouluissa vuosina 1911−1921 ja Helsingin eteläisen ruotsalaisen seurakunnan kirkkoherrana vuosina 1921−1923.  Vuonna 1923 hän väitteli teologian tohtoriksi ja hänet valittiin samana vuonna Porvoon hiippakunnan piispaksi. Hän toimi tässä virassa vuoteen 1954 saakka ja on sen haltijoista toistaiseksi pitkäaikaisin. Piispan virassa von Bonsdorff pyrki ennen kaikkea edistämään suomen- ja ruotsinkielisten keskinäistä yhteisymmärrystä.

Julkaisuja 
 Zur Predigttätigkeit des Johannes Chrysostomus (1922, väitöskirja)
 Motsatser i kristendomslivet (1924)
 Herman Råbergh (1957)

Lähteet 
 Otavan iso tietosanakirja, osa 1 (1961). Otava, Helsinki.

Aiheesta muualla
 

Porvoon piispat
Vuonna 1882 syntyneet
Vuonna 1967 kuolleet
Puštšino

Puštšino () on kaupunki Moskovan alueella Venäjällä. Se sijaitsee Okajoen rannalla 119 kilometriä Moskovasta etelään ja 13 kilometriä Serpuhovista kaakkoon. Asukkaita on 20 100 henkeä (vuonna 2005).

Puštšinon kylä tunnetaan 1500-luvulta lähtien. Vuonna 1956 paikkakunnalle perustettiin Neuvostoliiton, nykyään Venäjän tiedeakatemian tutkimuskeskus, ja vuonna 1966 siitä tuli kaupunki. Puštšinossa toimii useita biologian tutkimuslaitoksia ja Moskovan valtionyliopiston haaraosasto. Vuonna 2005 se sai tiedekaupungin statuksen.

Nähtävyyksiä ovat 1800-luvun alussa rakennettu klassistinen Puštšinon kartano ja Okan vastarannalla sijaitseva biosfäärialue. Puštšinon lähellä nykyisen Spas-Tešilovon kylän paikalla on sijainnut keskiaikainen Tešilovin kaupunki.

Lähteet

Aiheesta muualla

 Puštšinon kaupungin sivusto 

Moskovan alueen kaupungit
Naukograd
Mills Lane

Mills Bee Lane III (synt. 12. marraskuuta 1936) on entinen nyrkkeilijä, nyrkkeilytuomari ja televisiopersoona. Parhaiten Lane tunnetaan hänen tuomitsemistaan useista nyrkkeilyotteluista 1980- ja 1990-luvulla.

Aikaisempi elämä 
Vuonna 1956 Lane liittyi Yhdysvaltain merijalkaväkeen. Merijalkaväessä hän kiinnostui nyrkkeilystä. Lähdettyään merijalkaväestä hän raivasi tiensä NCAA nyrkkeilymestariksi. 
Lane jatkoi nyrkkeilemistä. Vuoden 1960 Yhdysvaltain olympiakarsinnoissa hän hävisi semifinaaleissa Bill Baldwinille. 

Lane tuli tunnetuksi toimiessaan tuomarina skandaalinomaissa The Sound And The Fury ottelussa, jossa hän diskasi haastaja Tysonin tämän purtua vastustajaansa korvasta. 

Yhdysvaltalaiset nyrkkeilijät
Yhdysvaltalaiset nyrkkeilytuomarit
Vuonna 1936 syntyneet
Elävät henkilöt
Futurama: Benderin peli

Futurama: Benderin peli () on yhdysvaltalainen animaatioelokuva ja Futurama-elokuvasarjan kolmas elokuva. Elokuvan ensi-ilta oli 3. marraskuuta 2008 ilmestyttyään Isossa-Britanniassa. Yhdysvalloissa se julkaistiin päivä myöhemmin ja Australiassa 10. lokakuuta. Suomessa elokuva julkaistiin 16. tammikuuta 2009. Aikaisemmat elokuvat olivat Futurama: Benderin jättikeikka ja Futurama: Moniniskainen monsteri. Seuraava elokuva on nimeltään Futurama: Vihreän ajan tuolle puolen.

Elokuvassa vierailevina tähtinä ovat George Takei, Rich Little ja Gary Gygax. Elokuva on omistettu edesmennelle Gary Gygaxille, joka keksi Dungeons & Dragons -roolipelin.

Juoni 
Elokuvassa pimeä aine (jota käytetään avaruusalusten polttoaineena) on lopussa ja Planet Express on konkurssin partaalla kiskurihintojen takia. Samaan aikaan Bender alkaa pelaamaan Dungeons & Dragons -lautapeliä Cubertin ja Dwightin kanssa. Pelaamisen aikana hänelle kehittyy mielikuvitus ja hän sekoaa ja hänet viedään mielisairaalaan. Planet Express aloittaa vaaralliset tehtävän: tunkeutua "Äidin" kaivokseen, josta kaikki pimeä aine on peräisin. Yllättäen kaivoksessa maa halkeaa ja Fry, Leela ja professori tippuvat maan alle Äidin ja hänen poikiensa kanssa. Samalla Benderkin katoaa mielisairaalan leikkauspöydältä jäljettömiin. Maan alla oleva maailma on ihmeellinen ja vaikuttaa siltä, että Bender olisi sen maailman sankari. Samasta maailmasta löytyy mm. Zoidberg suurena rapuhirviönä ja psykorobotti Roberto kuninkaana.

Äänirooleissa 

Futurama-elokuvat
Vuoden 2008 yhdysvaltalaiset elokuvat
Suoraan videolle julkaistut elokuvat
Hell Yeah!!! The Awesome Foursome – Live in Montreal

Hell Yeah!!! The Awesome Foursome (And the Finnish Keyboarder Who Didn't Want to Wear His Donald Duck Costume) – Live in Montreal on power metal -yhtye Gamma Rayn livealbumi ja -DVD. Se julkaistiin Saksassa lokakuussa 2008, muualla marraskuun aikana. Sekä CD- että DVD-versiot sisältävät Kanadan Montrealissa vuonna 2006 kuvatun konsertin. DVD-versiossa on lisäksi mukana dokumentit yhtyeen historiasta ja Pohjois-Amerikan -kiertueesta, livekappaleita Wacken Open Air -festivaaleilta ja musiikkivideoita. Rajoitetussa painoksessa on myös bonus-DVD, joka sisältää kappaleita Gamma Rayn ja Helloweenin yhteiskiertueen Barcelonan konsertista vuodelta 2008.

Albumin nimessä oleva huomautus "The Finnish Keyboarder Who Didn't Want to Wear His Donald Duck Costume" on humoristinen viittaus kiertueen aikana yhtyeen vierailevana kosketinsoittajana toimineeseen Eero Kaukomieheen. "Awesome Foursome" puolestaan viittaa yhtyeen vakiojäseniin Kai Hanseniin, Henjo Richteriin, Dirk Schlächteriin ja Daniel Zimmermanniin .

Kappaleet

CD-versio

Levy1
 Welcome
 Gardens Of The Sinner
 New World Order
 Man On A Mission
 Fight
 Blood Religion
 Heavy Metal Universe
 Dreamhealer
 The Heart Of The Unicorn
 Fairytale
 The Silence

Levy 2
 Beyond The Blackhole
 Valley Of The Kings
 Somewhere Out In Space
 Land Of The Free
 Rebellion In Dreamland
 I Want Out
 Send Me A Sign
Bonuskappaleet:
 Into The Storm
 Empress
 From The Ashes
 Real World

DVD-versio

Levy 1
 Welcome
 Gardens of the Sinner
 New World Order
 Man On a Mission
 Fight
 Blood Religion
 Heavy Metal Universe
 Dreamhealer
 The Heart of the Unicorn
 Fairytale
 The Silence
 Beyond The Black Hole
 Valley of the Kings
 Somewhere out in Space
 Land of the Free
 Rebellion in Dreamland
 I Want Out
 Send Me a Sign

Levy 2
Road Movie: Dokumentti Pohjois-Amerikan -kiertueesta
Musiikkivideoita:
Space Eater, One With the World, Gamma Ray, Rebellion in Dreamland, Send Me a Sign, Heavy Metal Universe, Eagle, Into the Storm
Wacken Open Air 2003:
One With The World, Last Before the Storm
Wacken Open Air 2006:
Rebellion in Dreamland, Heavy Metal Universe, Somewhere Out in Space
Historay: Dokumentti yhtyeen historiasta

Bonuslevy
Road Movie
Barcelonassa nauhoitetut kappaleet:
Into the Storm, Empress, From the Ashes, Real World

Kokoonpano
 Kai Hansen – laulu, kitara
 Henjo Richter – kitara, taustalaulu
 Dirk Schlächter – basso, taustalaulu
 Daniel Zimmermann – rummut, taustalaulu

Vierailija
Eero Kaukomies – kosketinsoittimet, taustalaulu

Lähteet

Vuoden 2008 konserttitallenteet
Gamma Rayn albumit
Luettelo uusiutuvan energian yhdistyksistä



Tuulivoima
 American Wind Energy Association AWEA
 British Wind Energy Association BWEA 
 Bundesverband Windenergie BWE‎, German Wind‎ 
 European Wind Energy Association EWEA

Aurinkovoima 
 European Photovoltaic Industry Association EPIA

Uusiutuva energia 
 European Renewable Energy Council EREC‎ 
 World Wide Fund For Nature WWF
 Maan ystävät
 Yhdistyneiden kansakuntien ympäristöohjelma UNEP 
 Intergovernmental Panel on Climate Change IPCC 
 Renewable Energy Network for the 21st Century REN21
 Worldwatch-instituutti

Katso myös
 Energiapolitiikka
 Ympäristöpolitiikka
 Suomen energiapolitiikka
 Kestävä kehitys alueittain ja maittain

Järjestöt
Uusiutuvan energian yhdistykset